On huolta kyllä päällä maan
On huolta kyllä päällä maan,
 Ja monen toiveet pettyy;
 Mut oikeutt’ ei olekkaan,
 Jos nuokin silmät vettyy,

 Te silmät aniarmahat,
 Jos maa ois auringotta,
 Niin ahjoistanne kipunat
 Sen korvais todentotta.

 Se onnen poik’ on, jolle nuot
 Auringot säteen soivat;
 Sen poveen kyllä poltteen luot
 Mut myöskin toivon hoivat.

 Sen sielun olet voittanut,
 Sen lumonnut kuin taika;
 Sen miekkoisen on koittanut
 Ens lemmen kulta-aika.